ಇವಾಗ್ಲೇ ಮದ್ವೆಗೆ ರೆಡಿ ಆಗಿದ್ದೀರಲ್ರೀ..

ಬಿಗ್ ಬಾಸ್ ಮನೆಯ ಪ್ರಣಯ ಪಕ್ಷಿಗಳು ಎಂದರೆ ಅರವಿಂದ್ ಹಾಗೂ ದಿವ್ಯಾ ಉರುಡುಗ ಎಂಬುದು ತಿಳಿದಿರುವ ವಿಚಾರ. ಇದೇ ವಿಚಾರಕ್ಕೆ ಸಂಬಂಧಿಸಿದಂತೆ ಕಿಚ್ಚ ಸುದೀಪ್ ಅವರು ಇಂದು ಜೋಡಿಯ ಕಾಲೆಳೆದಿದ್ದು, ಮನೆಯವರನ್ನು ಮಾತನಾಡಿಸಲು ಆರಂಭಿಸುತ್ತಿದ್ದಂತೆ ಇವಾಗ್ಲೇ ಮದ್ವೆಗೆ ರೆಡಿ ಆಗಿದ್ದೀರಲ್ರೀ.. ಎಂದು ಕೇಳಿದ್ದಾರೆ.

ಸುದೀಪ್ ಅವರು ಈ ಪ್ರಶ್ನೆ ಕೇಳುತ್ತಿದ್ದಂತೆ ಮನೆ ಮಂದಿಯೆಲ್ಲ ನಕ್ಕಿದ್ದಾರೆ. ಅಂದಹಾಗೆ ಸುದೀಪ್ ಅವರು ಈ ಪ್ರಶ್ನೆ ಕೇಳುವುದಕ್ಕೆ ಕಾರಣವೂ ಇದೆ. ಅರವಿಂದ್ ಹಾಗೂ ದಿವ್ಯಾ ಉರುಡುಗ ಅವರು ಕ್ರೀಮ್ ಕಲರ್‍ನ ಡ್ರೆಸ್ ಹಾಕಿದ್ದರು, ಅದೂ ಸಹ ಸಾಂಸ್ಕೃತಿಕ ಉಡುಗೆ. ಇಬ್ಬರೂ ಅದೇ ಕಲರ್ ಹಾಗೂ ಸಾಂಸ್ಕೃತಿಕ ಉಡುಗೆ ತೊಟ್ಟಿದ್ದರಿಂದ ಇವಾಗ್ಲೇ ಮದ್ವೆಗೆ ರೆಡಿ ಆಗಿದ್ದೀರಲ್ರೀ ಎಂದು ಕಿಚ್ಚ ಪ್ರಶ್ನಿಸಿದರು.

ಬಳಿಕ ನಿಮ್ಮ ಡ್ರೆಸ್ ಬಗ್ಗೆ ಹೇಳಿ ಎಂದು ಅರವಿಂದ್ ಅವರನ್ನು ಕೇಳಿದ್ದಾರೆ. ಒಂದು ಶೇರ್ವಾನಿ ತರದ ಲಾಂಗ್ ಕೋಟ್ ಹಾಗೂ ಒಂದು ರೇಷ್ಮೆ ಕಚ್ಚೆ ಪಂಚೆ ಸರ್ ಎಂದು ಅರವಿಂದ್ ಉತ್ತರಿಸಿದ್ದಾರೆ. ಬಳಿಕ ದಿವ್ಯಾ ಉರುಡುಗ ಉತ್ತರಿಸಿದ್ದು, ಆಫ್ ಫೈಟ್ ಲೆಹಂಗಾ ಸರ್, ಎಲಿಗೆಂಟ್ ಆಗಿ, ಸಿಂಪಲ್ ಆಗಿ ಎಂದಿದ್ದಾರೆ. ಬಳಿಕ ತಲೆಗೆ ಏನೋ ಮುಡ್ಕೊಂಡಿದಿರಾ ಎಂದು ಸುದೀಪ್ ಕೇಳಿದ್ದಾರೆ. ಹೂವು ಸರ್ ಎಂದಿದ್ದಾರೆ. ಆಗ ಸುದೀಪ್ ಮಾತನಾಡಿ ನಾನು ಮತ್ತೊಬ್ಬ ಕಂಟೆಸ್ಟ್ ಗೆ ಕೇಳಿರುವ ಪ್ರಶ್ನೆಗೂ ನೀವು ರೆಡಿ ಆಗಿರುವುದಕ್ಕೂ ಸರಿ ಇದೆ ಎಂದಿದ್ದಾರೆ.

ಬಳಿಕ ದಿವ್ಯಾ ಉರುಡುಗ ಇದಕ್ಕೆ ಸ್ಪಷ್ಟನೆ ನೀಡಿ, ಸ್ವಲ್ಪ ಟ್ರೆಡಿಶನಲ್ ಆಗಿ, ಚೆನ್ನಾಗಿ ರೆಡಿ ಆಗೋಣ ಎಂದು ಈ ಡ್ರೆಸ್ ಹಾಕಿದ್ವಿ ಎಂದಿದ್ದಾರೆ. ಆಗ ಸುದೀಪ್ ಯಾರು ಹೇಲಿದ್ದು ಹಾಗಂತ ಎಂದಿದ್ದಾರೆ. ಸರ್ ಇದು ವೈಷ್ಣವಿ ರಡಿ ಮಾಡಿದ್ದು ಎಂದು ತೊದಲಿದ್ದಾರೆ. ಅಷ್ಟಕ್ಕೆ ಸುದೀಪ್ ಮಧ್ಯ ಪ್ರವೇಶಿಸಿ ಅವರು ಪಾರ್ಟಿಗೆ ಹೋಗೋ ತರ ರೆಡಿ ಆಗಿದ್ದಾರೆ ನೀವು ಮದ್ವೆಗೆ ಹೋಗುವ ರೀತಿ ಕಾಣುತ್ತಿದ್ದೀರಿ ಎಂದು ಕಾಲೆಳೆದಿದ್ದಾರೆ.

ಅದೇ ನನ್ನ ಬಟ್ಟೆ ಆ ರೀತಿ ಇತ್ತಲ್ವಾ ಈ ತರ ಲುಕ್ ಚೆನ್ನಾಗಿ ಕಾಣಿಸುತ್ತೆ ಅಂತ ರೆಡಿ ಆದೆ ಎಂದಿದ್ದಾರೆ. ಹೂವೆಲ್ಲ ಮುಡಿದುಕೊಂಡು ಸಂಡೇಗೆ ರೆಡಿ ಆಗುವುದನ್ನು ಕಡಿಮೆ ನೋಡಿದ್ದೇವೆ ನಾವು, ನಮ್ಮ ಅನಿಸಿಕೆಯಲ್ಲಿ ಸಂಡೆಗಾಗಿಯೇ ರೆಡಿ ಆಗಿದ್ದು ಎಂದು ಭಾವಿಸಿ ಕಾರ್ಯಕ್ರಮ ಮುಂದುವರಿಸುತ್ತೇವೆ ಎಂದು ಸುದೀಪ್ ಹೇಳಿದ್ದಾರೆ. ಆಗ ಮನೆ ಮಂದಿ ನಕ್ಕಿದ್ದಾರೆ.

ಎಪಿಸೋಡ್‍ಗೋಸ್ಕರ ನಾವಿಲ್ಲಿ ಬರುತ್ತೇವೆ ಎಂದು ರೆಡಿ ಆಗಿದ್ದೀರೆಂದು ಭಾವಿಸುತ್ತೇವೆ, ನಮ್ಮ ಖುಷಿಗಾಗಿ. ಸತ್ಯ ಏನೆಂದು ಕೇಳಲ್ಲ ನಾನು, ಬಲವಂತವಾಗಿ ನಮ್ಮಿಂದ ಯಾರೂ ಸೆಳ್ಳು ಹೇಳುವ ಹಾಗೆ ಆಗಬಾರದು. ಯಾಕ್ ಸುಮ್ನೆ ಎಂದು ಸುದೀಪ್ ಹೇಳಿ ಕಾಲೆಳೆದಿದ್ದಾರೆ.